Alex Dumitru e un antreprenor din mediul online. Urmărește situația cu atenție dinainte ca virusul să ajungă în Europa și a sesizat că informația venea sporadic și, de multe ori, contradictoriu.



Acum aproximativ o lună și jumătate virusul începea să se răspândească în afara Chinei și nu am găsit nici o sursă care să adune date centralizate despre ce se întâmplă la nivel global. Fiind pasionat de strângerea de date, mi s-a părut un lucru interesant și după ce am analizat situația, am realizat că ar putea fi ceva mult mai grav decât virusurile cu care ne-am confruntat în ultimii ani.

Alex Dumitru:

Alex a făcut site-ul și l-a postat pe rețelele de socializare. Atunci a realizat că interesul era foarte mare, pentru că în primele ore avea deja peste 15,000 de vizualizări din toată lumea.



A creat un algoritm care verifică zeci sau sute de surse oficiale de date



Alex a fondat corona.help, un portal în care oricine poate urmări evoluția tuturor cazurilor de coronavirus din lume. Acum, informația vine abundent din toate colțurile lumii, dar la începutul epidemiei (în special când mai toate cazurile erau în China), situația era deseori confuză.



Sesizarea lui a fost oportună — a realizat devreme că e foarte posibil ca problema să se extindă în restul lumii și că informația e foarte importantă în acest caz. Chiar și acum, diferite surse oferă informația în ritm și format diferit. Integrarea într-o singură formă, actualizată de câteva ori pe oră, a fost o provocare.



Alex a început să adune date de la toate sursele credibile pe care le găsea și s-a orientat în special pe Universitatea Johns Hopkins, una dintre cele mai reputate universități de medicină din lume. Au fost printre primii care adunau date despre COVID-19.



Recomandări INTERVIU Antoine Flahault, expert internaţional în COVID-19: “România trece deja prin al doilea val al epidemiei. Probabil va fi nevoie din nou de lockdown”

Sursă: Corona.help / Alex Dumitru

Din păcate, nu au fost foarte constanți în cum centralizează datele. Au dat greș de mai multe ori, au schimbat formatul, așa că din dorința de a avea date cât mai precise, am ales să îmi creez un algoritm care să verifice zeci, uneori sute de surse oficiale și să le organizeze astfel încât să aibă o precizie cât mai mare.

Alex Dumitru:

Informează milioane de oameni din toată lumea



Problemele cu care s-a confruntat Alex sunt comune pentru cei mai mulți dintre noi: într-o situație de criză, e important să avem informație și date, pentru a ne putea pregăti corespunzător. Deși nu este epidemiolog, urmărește cu grijă cum evoluează situația în diferite țări și cum diferite abordări influențează evoluția epidemiei.



E o experiență foarte interesantă să urmăresc ce acțiuni ia fiecare țară pentru a combate pandemia și ce efect a avut fiecare. M-au surprins reușitele Chinei și Coreei de Sud, dar Marea Britanie și Germania au ales o abordare foarte riscantă, în opinia mea. Mă tem că s-ar putea să ajungă în aceeași situație cu Italia în curând… să vedem.

Alex Dumitru :

Sursă: Corona.help / Alex Dumitru

Eforturile lui nu au rămas neobservate. În fiecare zi, milioane de oameni îi vizitează proiectul. Alex a creat o interfață unde pot fi urmărite cazurile din fiecare țară, alături de statistici legate de rata de vindecare. E o resursă importantă, ușor accesibilă.



Recomandări Adunare electorală PNL cu înghesuială în comuna 1 Decembrie, în sprijinul unui primar transferat de la PSD

Alex e fericit că poate să ajute și și-ar dori ca și în România sa existe mai multe resurse pentru vizualizarea datelor. Acestea pot să informeze lumea mai bine. Are de gand sa o facă tot el, dar a fost nevoit să amâne proiectul din cauza timpului limitat — situația se schimbă des și algoritmul trebuie mereu modificat pentru a rămâne actual.



Momentan, își dedică aproape toată energia acestui proiect. Lucrează 16 ore pe zi pentru a se asigura că totul merge bine și pentru a dezvolta mai multe facilități.



Am o listă cu peste 100 de lucruri pe care vreau să le implementez și lucrez zilnic pentru a crea o resursă cât mai corectă și completă. Doresc să adaug niște statistici cât mai reale, bazate nu doar pe cifre absolute, ci raportate și la numărul de persoane testate, populația statului respectiv și gravitatea cazurilor.

Alex Dumitru:

LIBERTATEA PUBLICĂ ARTICOLE DE ȘTIINȚĂ. În plină criză provocată de pandemia de coronavirus, mai mult ca oricând cititorii au nevoie de informație științifică de calitate, prezentată limpede. Libertatea a deschis o serie de colaborări cu jurnaliștii români de la publicația ZME Science, o platformă independentă de jurnalism de știință, alcătuită din experți care, în mod obișnuit, relatează pentru publicul avizat din străinătate. Ei scriu, în fiecare zi, mai multe articole în Libertatea. bazate pe cele mai recente date și studii despre epidemie.



Citeşte şi:

Câte cazuri de coronavirus vor apărea în România? Un cercetător român a creat un model: fără măsuri, într-o săptămână putem ajunge la 5.000 de cazuri

Cât de aproape suntem de un vaccin pentru noul coronavirus?

PARTENERI - GSP.RO „Vreau ca după soțul tău, să fiu eu!” » Bărbatul care a lăsat-o fără replică pe Anamaria Prodan: „S-a blocat puțin, a zâmbit și a zis «OK”

PARTENERI - PLAYTECH Ce avea Elena Ceaușescu în gură, când a fost ucisă. Medicii au găsit detaliul HALUCINANT abia la deshumare

HOROSCOP Horoscop 22 septembrie 2020. Peștii sunt bine văzuți la nivelul grupului, mare sau mai mic din care fac parte